钦定古今图书集成/明伦汇编/家范典/第106卷 > 春秋四传 > 《九日省舅氏郭西独行因书所见》
## 钦定古今图书集成/明伦汇编/家范典/第106卷 > 春秋四传 > 《九日省舅氏郭西独行因书所见》

元曹伯启

浩浩阴风酿宿霾，道边佛刹记曾来。荞花不识秋光
老，犹向桑阴密处开。

遥空无碍日凄凄，过雨平田尚有泥。极目断鸿明灭
处，淡烟衰草一时低。

豪家此日醉金樽，驴背愁时睡正昏。野雉一声惊梦
散，苍烟起处是前村。